== Borremosekvinden ==
[[Fil:Borremose III.jpg|thumb|Borremosekvinden omkring tidspunktet, hvor hun blev fundet.]]
Endnu en kvinde (kendt som '''Borremosekvinden''' eller '''Borremose III''') blev fundet i 1948 omkring 400 meter syd for Borremosemanden. Hendes alder er bestemt til et sted mellem 20 og 35 år.<ref name="Borremose Examination" /> Borremosekvinden blev, ligesom Borresmose II, fundet liggende med ansigtet nedad. Kroppen var svøbt i [[uld]]klæder. Hovedbunden og håret var på den ene side af håret blevet skåret af, men det antages at det er sket som følge af tørvergraverne der har ramt liget med en [[skovl]]. Kraniet og ansigtet var knust, og halsens nedbrudte tilstand som følge af de mange år i mosen, gjorde det umuligt at afgøre om personen også var blevet stranguleret. En senere undersøgelse viste, at skaderne på kraniet var sket efter dødstidspunktet, og at det var sket som følget af demineralisering af knoglerne og trykket fra tørven oven på liget.<ref name="Borremose Examination">{{cite book|last=Gill-Robinson|first=Heather|title=The Iron Age Bog Bodies of the Archäologische Landesmuseum Schloss Gottorf|year=2005|access-date=1. juli 2012|page=64-65}}</ref> Kulstof 14-datering af liget har fastsat det til at stamme fra omkring år 770 (+/-100) f.kr.<ref name="Andersen">Andersen, S., Geertinger, P., "Bog bodies investigated in the light of forensic medicine.",''Journal of Danish archaeology'' Vol. 3 1984, s. 111-119.</ref>
Historie Arkæologi